ddrg/super_eurlex huggingface dataset:
Odločba Komisije

z dne 13. junija 1988

o odobritvi odstopanja Združenemu kraljestvu in določitvi enakovrednih zdravstvenih pogojev, ki jih je treba upoštevati v zvezi z razkosavanjem svežega mesa

(88/363/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 64/433/EGS z dne 26. junija 1964 o zdravstvenih problemih, ki vplivajo na trgovino s svežim mesom v Skupnosti [1], kakor je bila nazadnje spremenjena z Uredbo (EGS) št. 3805/87 [2], in zlasti člena 13 Direktive,

ker je po členu 13 Direktive 64/433/EGS v skladu s postopkom iz člena 16 odstopanja od odstavka 45(c) Priloge I mogoče na zahtevo odobriti vsaki državi članici, ki ponudi podobna jamstva; ker je treba s temi odstopanji določiti zdravstvene pogoje, ki so vsaj enakovredni pogojem iz navedene Priloge;

ker so organi Združenega kraljestva v pismu z dne 2. novembra 1987 Komisiji predložili zahtevo za odstopanje od odstavka 45(c) Priloge I k Direktivi 64/433/EGS za razkosavanje svežega govejega, ovčjega in prašičjega mesa; ker so v tej zahtevi predlagani zdravstveni pogoji; ker morajo biti zdravstveni pogoji, ki so določeni kot nadomestilo v zvezi z zahtevanim odstopanjem glede razkosavanja svežega mesa, vsaj enakovredni pogojem iz odstavka 45(c) Priloge I k Direktivi 64/433/EGS;

ker so zdravstveni pogoji, ki jih je predlagalo Združeno kraljestvo, enakovredni pogojem iz odstavka 45(c) Priloge I k Direktivi 64/433/EGS;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Ne glede na odstavek 45(c) Priloge I k Direktivi 64/433/EGS lahko Združeno kraljestvo odobri razkosavanje svežega govejega, ovčjega in prašičjega mesa pod pogoji iz Priloge v tej odločbi.

Člen 2

Ta odločba je naslovljena na države članice.

V Bruslju, 13. junija 1988

Za Komisijo

Frans Andriessen

Podpredsednik

[1] UL 121, 29.7.1964, str. 2012/64.

[2] UL L 357, 19.12.1987, str. 1.

--------------------------------------------------

PRILOGA

Posebni pogoji za razkosavanje govejih, ovčjih in prašičjih trupov

1. Trupi se iz prostorov za klanje po ohladitvi v hladilnih prostorih, kjer zrak, ki prihaja iz hladilnih teles, doseže tako temperaturo, da je mogoče goveje trupe v 48 urah, ovčje in prašičje trupe pa v 20 urah, ohladiti na notranjo temperaturo + 7 oC, prenesejo v prostore za razkosavanje, kjer temperatura ne preseže + 12 oC in ki se nahajajo v isti skupini zgradb kot hladilnice.

2. Meso se prenese v enem samem postopku.

3. Trupi se prinesejo v prostor za razkosavanje in se izkostijo, še preden dosežejo notranjo temperaturo + 7 oC, če se razkosavanje izvrši 48 ur po zakolu v primeru govejih trupov in 20 ur v primeru ovčjih in prašičjih trupov.

4. Čas, ki preteče med vnosom mesa v prostor za razkosavanje in naknadnim hlajenjem, ne presega 60 minut.

5. Ko je meso razkosano in pakirano, ga je treba prenesti v ustrezne hladilne prostore.

--------------------------------------------------
Sklep Sveta

z dne 21. novembra 1988

o sklenitvi Dodatnega protokola k Sporazumu o sodelovanju med Evropsko gospodarsko skupnostjo in Sirsko arabsko republiko

(88/598/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 238,

ob upoštevanju priporočila Komisije,

ob upoštevanju soglasja Evropskega parlamenta [1],

ker bi moral potrditi Dodatni protokol k Sporazumu o sodelovanju med Evropsko gospodarsko skupnostjo in Sirsko arabsko republiko [2], podpisanim v Bruslju 18. januarja 1977,

SKLENIL:

Člen 1

S tem sklepom se v imenu Skupnosti potrdi Dodatni protokol k Sporazumu o sodelovanju med Evropsko gospodarsko skupnostjo in Sirsko arabsko republiko.

Besedilo protokola je priloženo temu sklepu.

Člen 2

Predsednik Sveta opravi notifikacijo, predvideno v členu 5 protokola [3].

Člen 3

Ta sklep začne veljati dan po objavi v Uradnem listu Evropskih skupnosti.

V Bruslju, 21. novembra 1988

Za Svet

Predsednik

Th. Pangalos

[1] UL C 290, 14.11.1988.

[2] UL L 269, 27.9.1987, str. 2.

[3] UL L 327, 30.11.1988, str. 64.

--------------------------------------------------
Sklep Sveta

z dne 18. julija 1988

o sklenitvi Sporazuma o sodelovanju med Evropsko gospodarsko skupnostjo in Švicarsko konfederacijo o raziskavah in razvoju na področju lesa, vključno s pluto, kot obnovljivih surovin

(88/404/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je Svet s Sklepom 86/235/EGS [2] sprejel raziskovalni program o materialih (surovine in napredni materiali), (1986 do 1989), ki vključuje podprogram o lesu, vključno s pluto, kot obnovljivi surovini; ker člen 6 tega sklepa pooblašča Komisijo za pogajanja o sporazumih s tretjimi državami, zlasti s tistimi, ki so vključene v sodelovanje na področju znanstvenih in tehničnih raziskav v Evropi (COST), z namenom da bi jih v celoti ali delno vključili v ta program;

ker je Svet s Sklepom 87/177/EGS [3] v imenu Evropske gospodarske skupnosti sprejel Okvirni sporazum o znanstvenem in tehničnem sodelovanju med Evropskimi skupnostmi, in med drugim s Švicarsko konfederacijo;

ker ta mora biti ta Sporazum odobren;

ker Pogodba ne predvideva tukaj pogojenih pooblastil, razen tistih iz člena 235,

SKLENIL:

Člen 1

Sporazum o sodelovanju med Evropsko gospodarsko skupnostjo in Švicarsko konfederacijo o raziskavah in razvoju na področju lesa, vključno s pluto, kot obnovljivih surovin, se sprejme v imenu Skupnosti.

Besedilo Sporazuma je priloženo temu sklepu.

Člen 2

Predsednik Sveta poda uradno obvestilo, kakor je določeno v členu 9 Sporazuma [4].

V Bruslju, 18. julija 1988

Za Svet

Predsednik

Y. Pottakis

[1] UL C 167, 27.6.1988.

[2] UL L 159, 14.6.1986, str. 36.

[3] UL 71, 14.3.1987, str. 29.

[4] Datum začetka veljavnosti Sporazuma bo Generalni sekretariat Sveta objavil v Uradnem listu Evropskih skupnosti.

--------------------------------------------------
Odločba Komisije

z dne 28. aprila 1987

o odobritvi odstopanja Nizozemski in določitvi enakovrednih zdravstvenih pogojev, ki jih treba upoštevati v zvezi z razkosavanjem svežega mesa

(87/260/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 64/433/EGS z dne 26. junija 1964 o zdravstvenih problemih, ki vplivajo na trgovino s svežim mesom v Skupnosti [1], nazadnje spremenjene z Direktivo 86/587/EGS [2] in zlasti člena 13 Direktive,

ker se po členu 13 Direktive 64/433/EGS v skladu s postopkom iz člena 16, vsaki državi članici, ki zagotovi podobna jamstva, na zahtevo lahko odobrijo odstopanja od odstavka 45(c) Priloge I; ker ta odstopanja določajo zdravstvene pogoje, ki so vsaj enakovredni pogojem iz navedene Priloge;

ker so nizozemski organi, z dopisom z dne 19. decembra 1986, Komisiji predložili zahtevo za odstopanje od odstavka 45(c) Priloge I k Direktivi 64/433/EGS za razkosavanje svežega govejega, telečjega in svinjskega mesa; ker ta zahteva predlaga zdravstvene pogoje; ker je potrebno, da so zdravstveni pogoji, določeni kot druga možnost v zahtevanem odstopanju o razkosavanju svežega mesa, najmanj enakovredni pogojem iz odstavka 45(c) Priloge I k Direktivi 64/433/EGS;

ker so zdravstveni pogoji, ki jih predlaga Nizozemska, enakovredni pogojem, določenim v odstavku 45(c) Priloge I k Direktivi 64/433/EGS;

ker so ukrepi iz te odločbe v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Ne glede na odstavek 45(c) Priloge I k Direktivi 64/433/EGS, Nizozemska lahko dovoli razkosavanje svežega govejega, telečjega in svinjskega mesa, pod pogoji določenimi v Prilogi k tej odločbi.

Člen 2

Ta odločba je naslovljena na države članice.

V Bruslju, 28. aprila 1987

Za Komisijo

Frans Andriessen

Podpredsednik

[1] UL L 121, 29.7.1964, str. 2012/64.

[2] UL L 339, 2.12.1986, str. 26.

--------------------------------------------------

PRILOGA

POSEBNI POGOJI ZA RAZKOSAVANJE GOVEJIH IN SVINJSKIH TRUPOV

1. Trupi se iz prostorov za klanje, po ohladitvi v hladilnicah, ki delujejo pri taki temperaturi zraka na izhodu hladilnega telesa, da se trupi lahko ohladijo na notranjo temperaturo + 7 oC in sicer goveji v 48 urah in svinjski v 20 urah, prepelje v prostore za razkosavanje, kjer temperatura ne presega + 17 oC in se nahajajo v isti skupini zgradb kot hladilnice.

2. Meso se prenese naenkrat.

3. Trupi se namestijo v prostor za razkosavanje in se izkostijo, preden se doseže notranja temperature + 7 oC, če se razkosavanje opravi v 48 urah po končanih postopkih zakola za goveje trupe in 20 urah za svinjske trupe.

4. Čas med dostavo mesa v prostor za razkosavanje in med nadaljnjim ohlajevanjem ne presega 60 minut.

5. Kakor hitro je meso razkosano in zapakirano, se ga premesti v ustrezne hladilnice.

--------------------------------------------------
Sklep Komisije

z dne 17. novembra 1987

o spremembi Sklepa 87/305/EGS z dne 26. maja 1987 o ustanovitvi Svetovalnega odbora za odpiranje javnih naročil

(87/560/EGS)

KOMISIJA EVROPSKE SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ker je Komisija s svojim Sklepom 87/305/EGS [1] ustanovila Svetovalni odbor za odpiranje javnih naročil z namenom, da ji pomaga pri ekonomskih, tehničnih, pravnih in socialnih vidikih javnih naročil;

ker je bilo v skladu s členom 3 zgoraj navedenega sklepa število članov, ki sestavljajo odbor, prvotno določeno na največ 24 članov;

ker se je izkazalo, da prvotno določeno število članov ne zadošča za učinkovito izvajanje nalog odbora, še zlasti pri ocenjevanju socialnih razsežnosti javnih naročil, zaradi česar je treba število članov povečati,

SKLENILA:

Člen 1

"Odbor je sestavljen iz največ 25 članov."

Člen 2

Ta sklep začne učinkovati 17. novembra 1987.

V Bruslju, 17. novembra 1987

Za Komisijo

Cockfield

Podpredsednik

[1] UL L 152, 12.6.1987, str. 32.

--------------------------------------------------
Sklep Sveta

z dne 7. aprila 1987

o sprejetju Mednarodne konvencije o harmoniziranem sistemu poimenovanj in šifrskih oznak blaga in Protokola o spremembah Konvencije

(87/369/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 28, 113 in 235 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je Svet za carinsko sodelovanje na plenarni seji junija 1983 sprejel Mednarodno konvencijo o harmoniziranem sistemu poimenovanj in šifrskih oznak blaga;

ker je namen te konvencije olajšati mednarodno trgovino in zbiranje, primerjavo ter analizo statističnih podatkov, ki se uporabljajo za takšno trgovino;

ker je namen te konvencije, da kot mednarodna podlaga carinskih tarif in statističnih nomenklatur nadomesti Konvencijo o nomenklaturi, podpisano v Bruslju 15. decembra 1950, ki se trenutno uporablja kot podlaga skupne carinske tarife in NIMEXE;

ker je bila ta konvencija s pridržkom o sprejetju podpisana v imenu Skupnosti 10. junija 1985; ker je Svet za carinsko sodelovanje sprejel Protokol o spremembah konvencije 24. junija 1986; ker je zaželeno, da se listina o sprejetju tega protokola deponira istočasno kot listina o sprejetju Mednarodne konvencije o harmoniziranem sistemu;

ker Skupnost namerava uporabljati harmonizirani sistem od 1. januarja 1988;

ker je bistvenega pomena za Skupnost, da pristopi k tej konvenciji, skupaj z najpomembnejšimi državami, vključenimi v mednarodno trgovino,

SKLENIL:

Člen 1

Mednarodna konvencija o harmoniziranem sistemu poimenovanj in šifrskih oznak blaga, sklenjena v Bruslju, 14. junija 1983, in Protokol o spremembah konvencije, sklenjen v Bruslju, 24. junija 1986, se odobrita v imenu Skupnosti.

Besedilo konvencije in Protokola o spremembah konvencije sta priloženi Prilogi temu sklepu.

Člen 2

Ta sklep ne vpliva na položaj Skupnost pri pogajanjih glede sprejetja revidiranih seznamov tarifnih koncesij na podlagi harmoniziranega sistema. Ta pogajanja potekajo strogo v skladu s posebnimi smernicami, ki jih je določil GATT za zagotavljanje nevtralnosti pri prenosu tarifnih seznamov.

Člen 3

Predsednik Sveta se pooblasti za imenovanje osebe, ki je pooblaščena za deponiranje listin o sprejetju v imenu Skupnosti [3].

V Luxembourgu, 7. aprila 1987

Za Svet

Predsednik

Ph. Maystadt

[1] UL C 120, 4.5.1984, str. 2.

[2] UL C 300, 12.11.1984, str. 53.

[3] Dan začetka veljavnosti Konvencije in Protokola o spremembah Konvencije bo generalni sekretar Sveta objavil v Uradnem listu Evropskih skupnosti.

--------------------------------------------------
Sklep Sveta

z dne 26. januarja 1987

o sprejetju Evropskega sporazuma o izmenjavi reagentov za določanje krvnih skupin v imenu Skupnosti

(87/68/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 28 Pogodbe,

ob upoštevanju predloga Komisije,

ker člen 5(1) Evropskega sporazuma o izmenjavi reagentov za določanje krvnih skupin določa, da pogodbenice sprejmejo vse potrebne ukrepe, s katerimi reagente za določanje krvnih skupin, ki jim jih dajo na razpolago druge pogodbenice, izvzamejo vseh uvoznih dajatev;

ker je vsako avtonomno ali konvencionalno odstopanje od skupne carinske tarife v izključni pristojnosti Skupnosti;

ker začetek veljavnosti Dodatnega protokola, na podlagi katerega lahko Evropska gospodarska skupnost postane pogodbenica navedenega Sporazuma, omogoča Skupnosti, da izvršuje svojo pristojnost v tej zadevi; ker so odstopanja, predvidena v Sporazumu, že odobrena v okviru pravil Skupnosti o oprostitvah carine;

ker bi morala Skupnost zato postati pogodbenica Sporazuma,

SKLENIL:

Člen 1

Evropski sporazum o izmenjavi reagentov za določanje krvnih skupin se sprejme v imenu Evropske gospodarske skupnosti.

Besedilo Sporazuma je priloženo temu sklepu.

Člen 2

Predsednik Sveta je pooblaščen za imenovanje oseb, ki so pooblaščene za podpis Sporazuma, ki postane tako zavezujoč za Skupnost.

V Bruslju, 26. januarja 1987

Za Svet

Predsednik

L. Tindemans

--------------------------------------------------
Sklep Sveta

z dne 22. decembra 1986

o vzpostavitvi postopka posvetovanja in sodelovanja na področju turizma

(86/664/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker člen 2 Pogodbe določa, da je naloga Skupnosti zlasti v vsej Skupnosti spodbujati skladen razvoj gospodarskih dejavnosti, trajno in uravnoteženo širitev ter tesnejše odnose med državami, ki ji pripadajo; ker turizem lahko pomaga pri doseganju teh ciljev;

ker Resolucija Sveta z dne 10. aprila 1984 o turistični politiki Skupnosti [4] poudarja potrebo po posvetovanju med državami članicami in Komisijo glede turizma;

ker je posvetovanje koristno sredstvo za lažje sodelovanje med državami članicami in Komisijo zaradi doseganja ciljev Pogodbe;

ker naj vsaka država članica omogoči drugim državam članicam in Komisiji, da uporabijo njene izkušnje na turističnem področju;

ker naj se zaradi posvetovanja na turističnem področju zagotovi izmenjava informacij med državami članicami in Komisijo;

ker naj tako posvetovanje ne podvaja dela, ki ga opravljajo drugi organi Skupnosti,

SKLENIL:

Člen 1

Pod pokroviteljstvom Komisije se ustanovi Svetovalni odbor za turizem (v nadaljnjem besedilu "odbor"). Sestavljajo ga člani, ki jih imenuje vsaka država članica.

Člen 2

Naloga odbora je olajšati izmenjavo informacij, svetovanje in, kjer je primerno, sodelovanje na turističnem področju, zlasti pri opravljanju storitev za turiste.

Člen 3

Za uresničevanje člena 2 vsaka država članica enkrat na leto pošlje Komisiji poročilo o najpomembnejših ukrepih, ki jih je sprejela in, če je to mogoče, o ukrepih, ki jih namerava sprejeti na področju opravljanja storitev za turiste, ki bi lahko vplivali na turiste iz drugih držav članic.

Komisija o tem obvesti druge države članice.

Člen 4

1. V okviru odbora, ki se sestane vsaj enkrat na leto, se izmenjujejo mnenja na podlagi poročil iz člena 3, da bi se, kjer je to potrebno, omogočilo lažje nadaljnje sodelovanje med državami članicami za dosego ciljev iz člena 2.

2. Na zahtevo Komisije ali države članice odbor obravnava tudi vsako zadevo, ki bi bila lahko zanimiva za več držav članic.

3. Odbor tudi svetuje Komisiji glede katerega koli vprašanja, v zvezi s katerim Komisija zaprosi za mnenje.

4. V tem sklepu predvidene informacije in posvetovanja so poslovna skrivnost.

Člen 5

Odboru predseduje Komisija.

Tajniške storitve za odbor zagotavlja Komisija.

V Bruslju, 22. decembra 1986

Za Svet

Predsednik

G. Shaw

[1] UL C 114, 14.5.1986, str. 11.

[2] Mnenje z dne 12. decembra 1986 (še neobjavljeno v Uradnem listu).

[3] UL C 328, 22.12.1986, str. 1.

[4] UL C 115, 30.4.1984, str. 1.

--------------------------------------------------
Odločba Komisije

z dne 29. julija 1986

o določitvi vzorca in podatkov, ki morajo biti navedeni na zootehniškem spričevalu za čistopasemsko plemensko govedo

(86/404/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 77/504/EGS z dne 25. julija 1977 o čistopasemskem plemenskem govedu [1], kakor je bila nazadnje spremenjena z Uredbo (EGS) št. 3768/85 [2], in zlasti člena 5 in člena 6(1) Direktive,

ker po členu 5 Direktive 77/504/EGS Komisija v skladu s postopkom iz v člena 8 navedene direktive določa spričevalo, ki lahko spremlja čistopasemsko plemensko govedo, ko to vstopa v promet znotraj Skupnosti;

ker po peti alinei člena 6 (1) zgoraj omenjene direktive Komisija v skladu s postopkom, določenim v členu 8 iste direktive, določa podatke, ki morajo biti navedeni v zootehniškem spričevalu, ki lahko spremlja čistopasemsko plemensko govedo, ko to vstopa v promet znotraj Skupnosti;

ker je mogoče spričevalo opustiti, če so podatki, navedeni v tej odločbi, že navedeni v spremljajoči dokumentaciji, ki velja za čistopasemsko plemensko govedo, ki vstopa v promet znotraj Skupnosti;

ker so ukrepi, predvideni s to odločbo, v skladu z mnenjem Stalnega odbora za zootehniko,

SPREJELA NASLEDNJO ODLOČBO:

Člen 1

1. V zootehniškem spričevalu za čistopasemsko plemensko govedo morajo biti navedeni naslednji podatki:

- izdajatelj,

- ime rodovniške knjige,

- rodovniška številka,

- datum izdaje,

- način označevanja živali,

- označitev,

- datum rojstva,

- pasma,

- spol,

- ime in naslov rejca,

- ime in naslov lastnika,

- poreklo

+++++ TIFF +++++

2. Rezultati preizkusov proizvodnih lastnosti in rezultati, z navedbo izvora, napovedi genetske vrednosti živali, njenih staršev in starih staršev, morajo biti jasno navedeni in spremljati spričevalo ali biti vanj vključeni.

Člen 2

Podatki, določeni v členu 1, so lahko navedeni:

1. v obliki zootehniškega spričevala v skladu z vzorcem v Prilogi;

2. v dokumentaciji, ki spremlja čistopasemsko plemensko žival. V tem primeru morajo pristojni organi izvozne države članice z naslednjim besedilom potrditi, da so podatki, določeni v členu 1, navedeni v tej dokumentaciji:

"Spodaj podpisani potrjujem, da ti dokumenti vsebujejo podatke, navedene v členu 1 Odločbe Komisije 86/404/EGS.".

Člen 3

Ta odločba je naslovljena na države članice.

V Bruslju, 29. julija 1986

Za Komisijo

Frans Andriessen

Podpredsednik

[1] UL L206, 12.8.1977, str. 8.

[2] UL L362, 31.12.1985, str. 8.

--------------------------------------------------

PRILOGA

+++++ TIFF +++++

--------------------------------------------------
Sklep Sveta

z dne 15. septembra 1986

o sklenitvi Sporazuma v obliki izmenjave pisem med Evropsko gospodarsko skupnostjo in Republiko Islandijo o nekmetijskih in predelanih kmetijskih proizvodih, ki jih Sporazum ne zajema

(86/554/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, in zlasti člena 113 Pogodbe,

ob upoštevanju priporočila Komisije,

ker je treba, da bi se upošteval pristop Kraljevine Španije in Portugalske republike k Skupnosti, odobriti Sporazum v obliki izmenjave pisem med Evropsko gospodarsko skupnostjo in Republiko Islandijo o nekmetijskih in predelanih kmetijskih proizvodih, ki jih Sporazum ne zajema,

SKLENIL:

Člen 1

Sporazum v obliki izmenjave pisem o nekmetijskih in predelanih kmetijskih proizvodih, ki jih Sporazum med Evropsko gospodarsko skupnostjo in Republiko Islandijo ne zajema, se odobri v imenu Skupnosti.

Besedilo izmenjave pisem je priloženo temu sklepu.

Člen 2

Predsednik Sveta se pooblasti za imenovanje osebe, ki je pooblaščena za podpis Sporazuma, ki zavezuje Skupnost.

V Bruslju, 15. septembra 1986

Za Svet

Predsednik

G. Howe

--------------------------------------------------
Odločba Komisije

z dne 10. julija 1985

o prepovedi uporabe beljakovinskih izdelkov, pridobljenih iz kvasovk rodu Candida, ki so gojene na n-alkanih, v krmi

(85/382/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 82/471/EGS z dne 30. junija 1982 o nekaterih proizvodih, uporabljanih v prehrani živali [1], kakor je bila nazadnje spremenjena z Direktivo Komisije 84/443/EGS [2], ter zlasti členov 4 in 6 Direktive,

po posvetu z Znanstvenim odborom za prehrano živali in Znanstvenim odborom za prehrano,

ker so po Direktivi 82/471/EGS države članice začasno pooblaščene za ohranitev nacionalnih dovoljenj, ki so jih pred uradnim obvestilom o tej direktivi podelile za uporabo beljakovinskih izdelkov, pridobljenih iz kvasovk rodu Candida, ki so gojene na n-alkanih; ker naj bi bila v obdobju dveh let od uradnega obvestila o tej direktivi sprejeta Odločba Skupnosti v zvezi s temi izdelki;

ker so glede na trenutna znanstvena in tehnična spoznanja ter skupno mnenje Znanstvenega odbora za prehrano živali in Znanstvenega odbora za prehrano nekateri sevi kvasovk rodu Candida patogeni in v nekaterih okoliščinah lahko izzovejo preobčutljivostne reakcije; ker utegne biti uporaba takih sevov pri proizvodnji beljakovin, namenjenih za uporabo v prehrani živali, nevarna za zdravje živali ali ljudi, kadar so izpuščene celice, ki so sposobne živeti;

ker poleg tega brez nekaterih osnovnih znanstvenih podatkov, zlasti takih, ki so potrebni za interpretacijo morebitnih učinkov sprememb v sestavi maščobnih kislin živalskih lipidov, ne more biti ocenjena nevarnost, ki jo lahko pomenijo taki izdelki za porabnika;

ker na podlagi trenutnih spoznanj ni mogoče sklepati, da beljakovinski izdelki, pridobljeni iz kvasovk rodu Candida, ki so gojene na n-alkanih, izpolnjujejo zahteve za pridobitev dovoljenja Skupnosti po Direktivi 82/471/EGS;

ker naj bi bila uporaba beljakovinskih izdelkov, pridobljenih iz kvasovk rodu Candida, ki so gojene na n-alkanih, v krmi prepovedana po vsej Skupnosti, dokler ni potrjeno, da taki izdelki niso nevarni za zdravje živali ali ljudi;

ker morajo tiste države članice, ki izdajo dovoljenja nekaterim beljakovinskim izdelkom, pridobljenim iz kvasovk rodu Candida, ki so gojene na n-alkanih, sprejeti potrebne ukrepe za preklic takih dovoljenj;

ker so ukrepi, predvideni s to odločbo, v skladu z mnenjem Stalnega odbora za krmo,

SPREJELA NASLEDNJO ODLOČBO:

Člen 1

Nacionalna dovoljenja, izdana za uporabo beljakovinskih izdelkov, pridobljenih iz kvasovk rodu Candida, ki so gojene na n-alkanih, se prekličejo.

Člen 2

Ta odločba začne veljati 1. marca 1986.

Države članice obvestijo Komisijo o kakršnih koli potrebnih ukrepih, ki so jih sprejele za uskladitev s to odločbo.

Člen 3

Ta odločba je naslovljena na države članice.

V Bruslju, 10. julija 1985

Za Komisijo

Frans Andriessen

Podpredsednik

[1] UL L 213, 21.7.1982, str. 8.

[2] UL L 245, 14.9.1984, str. 21.

--------------------------------------------------